เรื่องที่จะสอบถามค่ะ คือ หนูมีแฟนคนเดียวค่ะ และแฟนก็มีแค่หนูคนเดียว (เป็นคนแรกของทั้ง2ฝ่ายค่ะ ไม่เคยมีเพศสัมพันธ์กับใครมาก่อนนอกจากคู่ของตัวเอง) แล้วมีการทำOralsexกันค่ะโดยสลับกันทำซึ่งตัวหนูเองมีการจัดฟันอยู่ แต่ไม่มีแผลในช่องปาก ส่วนฝ่ายชายก็ไม่มีแผลบริเวณอวัยวะเพศ และช่องปากค่ะ และในตอนที่ใช้ปากในการร่วมเพศ ไม่ได้มีการสวมถุงยางอนามัยก่อนทำออรัลเซ็กส์ แต่ในช่วงของขั้นตอนการสอดใส่มีการสวมถุงยางอนามัยตามปกติค่ะ และทั้ง2ฝ่ายต่างมีคู่นอนแค่คนเดียว ไม่มีโรคประจำตัว ไม่มีแผลในช่องปาก และตอนทำออรัลเซ็กส์ฝ่ายชายไม่มีการหลั่งอสุจิใส่ปากของหนูแต่อย่างใดค่ะคำถาม มีดังนี้ค่ะ1.ทั้งหนูและฝ่ายชายจะเสี่ยงต่อการติดโรคไหมคะ มีคู่นอนคนเดียว ไม่ได้สำส่อนทางเพศ ไม่มีโรคประจำตัว ต่างฝ่ายต่างเป็นแฟนคนแรกของกันและกัน?2.หากในครั้งต่อ ๆ ไปไม่ได้ใช้ถุงยางอนามัยในการทำออรัลเซ็กส์ แต่มีการทำความสะอาดช่องปากด้วยการแปรงฟัน บ้วนปากโดยใช้นำยาบ้วนปาก และทำความสะอาดอวัยวะเพศให้สะอาด ตรวจช่องปากและอวัยวะเพศของแต่ละฝ่ายไม่มีบาดแผลใด ๆ เช่นนี้จะเพียงพอต่อการป้องกันโรคไหมคะ?ขอบค่ะ
สวัสดีค่ะ หากทั้ง 2 ฝ่าย ไม่ได้มีโรคติดเชื้อต่างๆ อยู่ ได้แก่ HIV เริม หนองในแท้ หนองในเทียม แผลริมอ่อน ฝีมะม่วง ไวรัสตับอักเสบชนิดบีและซี หูดหงอนไก่ หูดข้าวสุก เป็นต้น เมื่อมีเพศสัมพันธ์กัน ไม่ว่าจะเป็นการทำออรัลเซ็กส์ การสอดใส่ทางช่องคลอด หรือสอดใส่ทางทวารหนัก ก็จะไม่ได้ทำให้ติดโรคเหล่านี้ค่ะ แต่หากฝ่ายใดฝ่ายหนึ่งมีโรคหล่านี้อยู่ ก็ย่อมแพร่เชื้อไปสู่อีกฝ่ายได้ค่ะส่วนการจะป้องกันโรคนั้น หากทั้ง 2 ฝ่ายไม่มีโรคอยู่ ก็อาจไม่จำเป็นต้องใส่ถุงยางป้องกัน แต่หากฝ่ายใดฝ่ายหนึ่งมีโรคอยู่ การใช้ถุงยางอนามัยป้องกัน ก็จะช่วยป้องกันได้ประมาณหนึ่ง ไม่ได้ 100% ค่ะอย่างไรก็ตาม หากจะป้องกันการตั้งครรภ์ ก็ต้องใส่ถุงยางป้องกันไว้ หรือใช้วิธีคุมกำเนิดอื่นๆ เช่น ยาเม็ดคุมกำเนิด ยาฉีดคุมกำเนิด เป็นต้น